《武当八景 其七 雷洞发春》
明代·史谨

古洞深沈万木遮，洞中初转阿香车。已知太乙行时令，不觉春光动物华。

甘雨顿青原上草，仙桃渐吐日边花。明朝拟欲寻芳去，先向新宫觅少霞。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。